Public procurement notice: Contract Award Notice
Published: 2022-12-23
Buyer: Indenrigs- og Boligministeriet v/ CPR-administrationen
Country: DK
Contract type: Services
Procedure: Competitive procedure with negotiation
CPV classification: 72000000 | 72200000 | 72222300: Information technology services | 72240000 | 72510000: Computer-related management services
Estimated value: 300000000 DKK
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
CPR-administrationen fungerer gennem Det Centrale Personregister som central leverandør af personoplysninger til offentlige myndigheder og til den private sektor, og CPR-administrationens mission er gennem CPR-systemet og en tidssvarende lovgivning ( for nuværende  lovbekendtgørelse nr. 1297 af 3. september 2020 om Det Centrale Personregister med senere ændringer) at være den centrale leverandør af almindelige personoplysninger til den offentlige og private sektor med henblik på at skabe den størst mulige samfundsmæssige nytte af CPR. Den udbudte kontrakt vedrører drift, vedligeholdelse (support) samt bistand til udvikling af CPR-systemet. Personregistreringen, der hører under Kirkeministeriets ressort, omfatter de registreringer, som sognene og kommunerne i Sønderjylland foretager i forbindelse med den civile registrering, den civile kirkelige registrering og kirkelige registrering.
Kontrakten har til formål at fastlægge og beskrive de ydelser, som leverandøren skal levere til ordregiver i relation til varetagelse af drift, vedligeholdelse, support, licensadministration og videreudvikling vedrørende systemet. Det bemærkes, at kontrakten tillige omfatter Kirkeministeriets Personregistrering, som i vidt omfang deler servere, database og teknologi med CPR-systemet. Kontrakten fastlægger vilkårene for levering af de af kontrakten omfattede ydelser, og regulerer således leverandørens opfyldelse af fastsatte krav til de leverede ydelsers kvalitet, omfang og vilkår m.v.  Det er desuden ordregivers målsætning, at ovenstående opfyldes samtidig med at leverandørens priser er konkurrencedygtige inden for alle de ydelsesområder, som Kontrakten omfatter. Leverandørens arbejde skal være af høj kvalitet set i lyset af systemets centrale position som infrastrukturkritisk system i det danske samfund. Leverandøren skal både proaktivt og i sit daglige virke være med til at sikre, at systemet har et højt sikkerheds- og performanceniveau, herunder skærmet mod kompromittering og ikke mindst aktivt medvirke til, at systemet fremstår troværdigt. Ligeledes skal leverandøren medvirke til kontinuerlig udvikling og modernisering af systemet.
Drift omfatter applikationsdrift, infrastrukturdrift og netværksdrift herunder hosting, installation, patchning, opdatering mv. af de fysiske og logiske servere, netværk, netværkskomponenter, operativsystemer og applikationer som tilsammen udgør CPR-systemet samt underliggende driftsinfrastruktur (eksempelvis kabling, fysiske netværk, sikkerhedskomponenter, køling, strøm, backup) i to-centerdrift på to fysiske adskilte lokationer i Danmark. Derudover omfatter drift de forekommende opgaver, der er nødvendige for, at CPR-systemet fungerer, herunder fx alle periodiske, planlagte opgaver som batchplanlægning og batchafvikling, faste administrative rutiner som backup og logopfølgning, ikke-periodiske opgaver som ændring af brugeres adgange til CPR-systemet, brugeradministration, håndtering af inddata og uddata, databaseadministration, fx optimering af indexes, trunkering af tabeller eller ændring af databasekonfiguration, administration af DNS, administration af middleware, planlægning, overvågning af alle dele af CPR-systemet, tilpasning af konfiguration af netværkskomponenter og sikkerhedskomponenter, fx ændring af firewall regelsæt, filtre og router tabeller. Drift omfatter således applikationsdrift, infrastrukturdrift og netværksdrift.
Vedligeholdelse omfatter alle aktiviteter, der er rettet mod at sikre afvikling af CPR-systemet, herunder support af brugerne af CPR-systemet, og vedligehold af applikationsporteføljen. Det medfører, at leverandøren skal opbygge et indgående kendskab til CPR-systemet og skal udføre opgaver som rettelse af fejl i Systemet og test af rettelser, rettelse af fejl som CPR’s Kunder foretager i Systemet, herunder forkert opdatering af data, f.eks. forkert sammenlægning af to borgere, håndtering af Incidents, analyse af fejl og årsager, løbende Releases, herunder Deployment af Releases til miljøer, vedligeholdelse af Batchopgaver (udvikling/fejlretning), opdatering og vedligeholdelse af testmateriale, og beredskab i forbindelse med valgudtræk.
Udviklingsaktiviteter foretages i medfør af Større og Mindre Ændringer, rettelse af Fejl og Operationelle Tilpasninger. Udviklingsaktiviteter omfatter alle øvrige ændringer til systemet, der medfører risiko for at tilgængelighed, svartider eller sikkerhed kan påvirkes negativt eller at servicemål ikke kan opfyldes. Udviklingsaktiviteter kan både omfatte ændring af kildekode anvendt i systemet og tilpasning af øvrige leverancer, f.eks. dokumentation.
Leverandøren skal sikre licensmæssig compliance og styre anvendelsen af licenser, herunder at der kun forefindes det nødvendige antal licenser.
Den udbudte kontrakt er ikke opdelt i delkontrakter, jf. udbudslovens § 49, stk. 2, da det er essentielt for ordregiver, at der i kontraktens løbetid er et ”end to end” ansvar hos én leverandør for drift og vedligeholdelse, herunder support, udvikling og licensadministration. Det er ordregivers vurdering, at en opdeling af kontrakten vil være uhensigtsmæssig.
Ud over de obligatoriske udelukkelsesgrunde i udbudslovens §§ 135 og 136 finder de frivillige udelukkelsesgrunde i § 137 anvendelse i dette udbud. Der henvises til udbudslovens bestemmelser for den endelige og fuldstændige ordlyd af de nævnte bestemmelser. Ansøgeren vil blive udelukket fra deltagelse i udbudsproceduren, hvis ansøgeren er omfattet af disse, medmindre ansøger har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Ikke alt udbudsmateriale er frit tilgængeligt, jf. også udbudsbetingelsernes punkt 7.7. Alene udvalgte tilbudsgivere får adgang til due diligence-materialet. Denne fremgangsmåde er nødvendig af hensyn til fortrolighed med hensyn til den eksisterende leverandørs forhold.
Der ydes intet vederlag, honorar eller lignende for deltagelse i udbuddet. Heller ikke, hvis ordregiver måtte beslutte at aflyse udbuddet uden tildeling af kontrakt.
I henhold til lov nr. 842 af 10. maj 2021 (investeringsscreeningsloven) skal økonomiske aktører, i) som er hjemmehørende uden for EU eller EFTA, eller ii) som er under kontrol af eller underlagt betydelig indflydelse som defineret i loven fra en virksomhed hjemmehørende eller en statsborger fra et land uden for EU eller EFTA, ansøge Erhvervsstyrelsen om tilladelse til at indgå en ”særlig økonomisk aftale” inden for en særligt følsom sektor eller aktivitet. CPR vurderer, at indgåelse af Kontrakten kan være omfattet af krav om tilladelse. Ansøger bør afklare, om ansøgers aftaleindgåelse vil være omfattet. Se nærmere på https://erhvervsstyrelsen.dk/aftaler-omfattet-af-investeringsscreeningsloven.
I henhold til LBK nr. 593 af 2.6.2016 om Klagenævnet for Udbud med senere ændringer, gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
Klage over udbud eller beslutninger omfattet af udbudslovens afsnit II, som ikke er omfattet af lovens stk. 1, skal, jf. lovens § 7, stk. 2, være indgivet til Klagenævnet for Udbud inden:


Winner: DXC Technology Danmark A/S
Award value: 300000000
Number of bids: 2